РЕПУБЛИКА СРБИЈА

АУТОНОМАНА ПОКРАЈИМНА ВОЈВОДИНА

ОПШТИНА СЕНТА

ПРЕДСЕДНИК ОПШТИНЕ СЕНТА

Број: 401-18/2019-II

Дана, 19. марта 2019. године

24400 СЕНТА

Главни трг 1.

Тел: 024/655-428

На основу члана 61. став 1. тачка 33) Статута општине Сента („Службени лист општине Сента“, бр. 4/2019) у вези са чланом 73. став 1. тачка 7) Пословника о раду Скупштине општине Сента (“Службени лист општине Сента“, број 3/20178), на предлог Савета за права детета општине Сента, Председник општине Сента, ради расподеле средстава апликантима у оквиру средстава буџета општине Сента односно за финансирање или суфинансирање пројеката за децу из средстава буџета оштине Сента за 2019. годину, расписује

**К   О   Н   К   У   Р   С**

**за финансирање или суфинансирање пројеката за децу из средстава буџета општине Сента за 2019. годину, и то под следећим условима:**

1.) Право учешћа на конкурсу имају институције, организације, невладине организације, односно удружења грађана (у даљем тексту: учесници конкурса) које су регистроване на територији општине Сента или делују на територији општине Сента као општинске, међуопштинске или републичке организације.

2.) Средстава за финансирање или суфинансирање пројеката за децу из средстава буџета оштине Сента за 2019. годину износе **360.000,00 динара** и предвиђени су за финансирање или суфинансирање Одлуком о буџету општине Сента за 2019. годину („Службени лист општине Сента“ бр. 14/2018), у оквиру програма број **0901** под називом „**СОЦИЈАЛНА И ДЕЧЈА ЗАШТИТА**“, као пројекат под бројем **0901-05** и под називом „**Локални план акције о деци**“, под шифром функционалне класификације број **040** и под називом „**Породица и деца**“, под бројем позиције **39/0**, као економска класификација број 423000 описана као „УСЛУГЕ ПО УГОВОРУ“, под бројем позиције **40/0**, као економска класификација број 426000 описана као „МАТЕРИЈАЛ“, под бројем позиције **41/0**, као економска класификација број 481000 описана као „ТРАНСФЕРИ ОСТАЛИМ НИВОИМА ВЛАСТИ“ под бројем позиције **43/0,** као економска класификација број 481000 описана као „ДОТАЦИЈЕ НЕВЛАДИНИМ ОРГАНИЗАЦИЈАМА“.

3.) Приоритетне области за пројектеинституцијa, организацијa, невладиних организација, односно удружења грађана који се финансирају или суфинансирају из буџета општине Сента по јавном конкурсу у 2019. години су:

* **Дечја недеља 2019,**
* **Здрави стилови живота и**
* **Подршка талентованим ученицима.**

4.) Учесници конкурса којима су у току 2018. године била додељена средства дотације, могу учествовати на конкурсу, ако су предали   Општинској управи општине Сента Одељењу за буџет и финансије обрачун додељених средстава у 2018. години.

5.) Пријаве се примају само на конкурсном обрасцу. Обрасци и текст конкурса могу се преузети лично, радним данима између 7,30 и 14,30 часова у канцеларији бр. 31. Општинске управе општине Сента (Главни трг број 1, 24400 Сента) или са званичне Wеб презентације општине Сента: „www.zenta-senta.co.rs“.

 Конкурсна документација садржи:

-          пријавни образац;

-          биографију координатора пројекта и кључних сарадника;

-          фотокопију решења о упису организације у регистар;

-          фотокопију оснивачког акта (Статута).

6.) Пријаве се подносе у затвореној коверти са **назнаком**: Јавни конкурс за финансирање или суфинансирање пројеката за децу из средстава буџета општине Сента за 2019. годину (Савет за права детета), на адресу Главни трг број 1, 24400 Сента.

Додатне информације у вези јавног конкурса могу се добити на телефону: 024/655-428.

7.) **Рок** за доставу пријава је **16. април 2019. године, у 12,00 часова**. Попуњени образац се доставља у једном примерку, путем поште или се предаје лично на шалтеру Пријемне канцеларије Општинске управе општине Сента. Да би пријава била благовремена конкурсна документација треба да стигне и да буде примјена у Општинској управи општине Сента до горе назначеног рока.

 8.) Захтеви се могу поднети само за оне пројекте који ће се реализовати до 31. децембра 2019. године.

 9.) Конкурсна документација се не враћа.

 10.) О резултатима конкурса Савет за права детета Скупштине општине Сента путем поште обавештава подносиоце пријаве.

 11.) Након доношења одлуке о избору пројеката који ће бити финансирани током 2019. године, са подносиоцима истих ће се закључити уговори о финансирању пројеката.

 12.) Корисник дотације се обавезује да средства добијена на конкурсу користи наменски.

Додељена средства не могу се користити за набавку алкохола. Хонорари се могу исплаћивати само предавачима у таквом пројекту чији је циљ едукација. Трошкови репрезентације могу да износе највише 30% од износа одобрених средстава.

13.) Корисник дотације се обавезује да о утрошку одобрених средстава поднесе извештај Општинској управи Сента Одељењу за буџет и финансије до 31. децембра 2019. године, преко Пријемне канцеларије Општинске управе Сента. Ако корисник дотације не удовољи овој својој обавези, његова обавеза за подношење обрачуна се не застарева и корисник дотације биће искључен из конкурсног круга у 2020. години.

 14.) Савет за права детета Скупштине општине Сента има право да од подносиоца пријаве, ако за то постоји потреба захтева додатну документацију и информацију или да врши контролу на лицу места.

15.) Корисник дотације се обавезује да пре закључивања уговора о додели средстава предлог буџета пројекта усклади са висином додељених средстава. Уколико не задовољи овом захтеву у року од 7 дана од дана пријема писменог позива, губи право на дотацију.

16.) Савет за права детета Скупштине општине Сента није дужан да свој предлог за финансирање или суфинансирање пројеката за децу образложи, а одлука председника општине Сента о додели средстава је коначна.

Председник општине Сента

Рудолф Цегледи с.р.